hotchpotch/miracl-hf-unified huggingface dataset:
সোহিনী সরকার
সোহিনী সরকার হলেন একজন বাঙালি চলচ্চিত্র অভিনেত্রী।তিনি বাংলা ভাষার টেলিভিষন ধারাবাহিক ও বহু চলচ্চিত্রে অভিনয় করেছেন।২০১১-২০১২ সালে সম্প্রচারিত বাংলা ধারাবাহিক "অদ্বিতীয়" তিনি অভিনয় করেন। এর পূর্বে তিনি "ওগো বধূ সুন্দরী" ধারাবাহিকেও অভিনয় করেন।তার অভিনীত প্রথম চলচ্চিত্র হল "রূপকথা নয়"।এর পর তিনি "ফড়িং " চলচ্চিত্রে অভিনয় করেন ও সকলের কাছে পরিচিত্র হন। তিনি রাজকাহিনী, ব্যোমকেশ পর্ব,দূর্গা সহায় প্রভৃতি চলচ্চিত্রে অভিনয় করেছেন।
শ্রেষ্ঠ পার্শ্ব অভিনেতার জন্য আইফা পুরস্কার
শ্রেষ্ঠ পার্শ্ব অভিনেতার জন্য আইফা পুরস্কার হল ভারতের চলচ্চিত্রে পার্শ্ব চরিত্রে অভিনেতার জন্য আন্তর্জাতিক ভারতীয় চলচ্চিত্র একাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে পার্শ্ব চরিত্রে অভিনেতার অবদানের স্বীকৃতি হিসেবে এই পুরস্কার প্রদান করা হয়। সাইফ আলী খান, অভিষেক বচ্চন, অর্জুন রামপাল, ও অনিল কাপুর দুইবার এই পুরস্কার লাভ করেন।
জুন জি হিয়ন
জুন জি হিয়ন (আসল নাম-ওয়াং জি হিয়ন, জন্ম-৩০ অক্টোবর,১৯৮১), একজন দক্ষিণ কোরিয়ান অভিনেত্রী- যিনি জিয়ান্না জুন নামেও পরিচিত।তিনি কোরিয়ার সর্বকালের সবচেয়ে হিট কমেডি মুভির অন্যতম "মাই স্যাসি গার্ল" [কোরিয়ান টাইটেল-엽기적인 그녀-"অদ্ভুতুড়ে সেই মেয়েটি"] (২০০১) চলচ্চিত্রে অনামা 'মেয়েটির' ভূমিকায় অভিনয় করে খ্যাতির শীর্ষে আরোহণ করেন। তার অন্যান্য উল্লেখযোগ্য চলচ্চিত্রের মধ্যে রয়েছে "ইল মারে" (২০০০), "উইন্ডস্ট্রাক" (কোরিয়ান টাইটেল-내 여자친구를 소개합니다-"আমার বান্ধবীর সাথে পরিচয় করিয়ে দিই") (২০০৪),"ডেইজি" (২০০৬), হলিউড মুভি "ব্লাড-দ্যা লাস্ট ভ্যাম্পায়ার"(২০০৯),"দ্যা থিভস"(কোরিয়ান টাইটেল-도둑들-"চোরের দল") (২০১২), "দ্যা বার্লিন ফাইল" (২০১৩) এবং "অ্যাসাসিনেশন"(কোরিয়ান টাইটেল-암살-গুপ্তহত্যা)(২০১৫)
জুন জি হিয়ন তুমুল জনপ্রিয় টেলিভিশন সিরিজ "মাই লাভ ফ্রম দ্যা স্টার" (কোরীয় টাইটেল-별에서 온 그대- "তারা থেকে এলে তুমি") (২০১৩-১৪) এবং "দ্যা লিজেন্ড অফ দ্যা ব্লু সি" (কোরীয় টাইটেল-푸른 바다의 전설-"নীল সাগরের কিংবদন্তি") (২০১৬-১৭)-তে অভিনয়ের মধ্য দিয়েও টিভি ড্রামা জগতে নতুন তারকাখ্যাতি পান। চলচ্চিত্র ও টিভি ড্রামা জগতে তার এ অনবদ্য সাফল্য তাকে আন্তর্জাতিক অঙ্গনে একজন প্রথম সারির হালিয়ু তারকা হিসেবে প্রতিষ্ঠিত করেছে। 
২০১২ সালের ১৩ এপ্রিল জুন জি হিয়ন সিউলের শিলা হোটেলে ব্যাংকার ছোই জুন হিয়কের সাথে বিবাহ বন্ধনে আবদ্ধ হন। সেলিব্রেটি, বন্ধুবান্ধব ও পরিবার-পরিজন মিলিয়ে ৬০০-র বেশি অতিথি তার বিয়েতে উপস্থিত ছিলেন। ছোই হিয়ক বিশিষ্ট হানবোক ডিজাইনার লি ইয়ং-হি-র নাতি, ফ্যাশন ডিজাইনার লি জং-উ-র পুত্র এবং ব্যাংক অফ আমেরিকার উচ্চপদস্থ কর্মকর্তা। জুন ২০১৬ সালের ১০ ফেব্রুয়ারি প্রথম পুত্রসন্তানের জন্ম দেন। ২০১৮ সালের ২৬ জানুয়ারি, বাংলাদেশ সময় বিকেল ৩ টা নাগাদ তার দ্বিতীয় পুত্রসন্তান জন্ম নেয়।
আম্মাজান
আম্মাজান কাজী হায়াৎ পরিচালিত ১৯৯৯ সালের বাংলাদেশী অপরাধধর্মী নাট্য চলচ্চিত্র। ছবিটি প্রযোজনা করেছেন ও কাহিনী লিখেছেন মনোয়ার হোসেন ডিপজল এবং চিত্রনাট্য ও সংলাপ লিখেছেন কাজী হায়াৎ। এতে নাম ভূমিকায় (আম্মাজান) অভিনয় করেছেন শবনম এবং তার পুত্রের ভূমিকায় অভিনয় করেছেন মান্না। এছাড়া অন্যান্য চরিত্রে অভিনয় করেছেন মৌসুমী, আমিন খান, ডিপজল, মিজু আহমেদ প্রমুখ।
আম্মাজান ১৯৯৯ সালের ২৫ জুন বাংলাদেশে মুক্তি পায়। এটি এই বছরের অন্যতম ব্যবসাসফল চলচ্চিত্র। ২৪তম জাতীয় চলচ্চিত্র পুরস্কারে কাজী হায়াৎ শ্রেষ্ঠ চিত্রনাট্যকার বিভাগে পুরস্কার লাভ করেন এবং ছবিটি বাচসাস পুরস্কারে শ্রেষ্ঠ চলচ্চিত্র ও মান্নার শ্রেষ্ঠ অভিনেতার পুরস্কারসহ মোট পাঁচটি পুরস্কার লাভ করে।আম্মাজান চলচ্চিত্রের গানের সুর ও সঙ্গীত পরিচালনা করেছেন এবং গীত লিখেছেন আহমেদ ইমতিয়াজ বুলবুল। ছবিতে পাঁচটি গান রয়েছে। আইয়ুব বাচ্চুর কণ্ঠে "আম্মাজান" গানটি তুমুল জনপ্রিয়তা লাভ করে। এছাড়া আইয়ুব বাচ্চু ও শাকিলা জাফরের কণ্ঠে "তোমার আমার প্রেম" গানটি শ্রোতাপ্রিয় হয়।
রোমেলিয়া অ্যালারকন ফোলগার
রোমেলিয়া অ্যালারকন ফোলগার (; জন্ম: ২৭ অক্টোবর, ১৯০০ - মৃত্যু: ১৯ জুলাই, ১৯৭১) আল্তা ভেরাপেজ ডিপার্টমেন্টের কোবান এলাকায় জন্মগ্রহণকারী প্রথিতযশা গুয়াতেমালীয় প্রমিলা কবি, সাংবাদিক, লেখক ও নারী অধিকার কর্মী ছিলেন। তাঁর অনেকগুলো চিন্তা-ভাবনাকে পরিবেশ ও মহিলা অধিকার বাস্তবায়নে ব্যবহার করা হয়েছে। তাঁকে ২০শ শতাব্দীতে গুয়াতেমালার সর্বাপেক্ষা উল্লেখযোগ্য কবি হিসেবে আখ্যায়িত করা হয়েছে।
রোমেলিয়া অ্যালারকন বারিওস ২৭ অক্টোবর, ১৯০০ তারিখে গুয়াতেমালার আল্তা ভেরাপাজ ডিপার্টমেন্টের কোবানে জন্মগ্রহণ করেন। মারিয়া বারিওস নরিয়েগা ও সালভাদর অ্যালারকন দম্পতির সন্তান তিনি। ডোমিঙ্গো ফোলগার গারিডোর সাথে পরিণয়সূত্রে আবদ্ধ হন তিনি। তাঁদের সংসারে সাত সন্তান ছিল। তাঁর পরিবারের উত্থানের পূর্ব-পর্যন্ত তিনি লেখা শুরু করেননি। সকল কাজেই তিনি বৈবাহিকসূত্রে গৃহীত নাম ব্যবহার করতেন।
আনুষ্ঠানিকভাবে প্রশিক্ষণ না নেয়া স্বত্ত্বেও বুদ্ধিজীবী ও শিল্পীদের সাথে তাঁর সুসম্পর্ক ছিল। ফলশ্রুতিতে তিনি সাংবাদিকতায় কর্মজীবন শুরু করেন ও কবি হিসেবে সুখ্যাতি কুড়ান। ‘২০শ শতাব্দীতে গুয়াতেমালার অন্যতম গুরুত্বপূর্ণ কবি’ হিসেবে পরিচিতি পান।
ইংল্যান্ড, ফ্রান্স ও যুক্তরাষ্ট্রে মহিলাদের ভোটাধিকারের বিষয়ে সফলতায় উজ্জ্বীবিত হয়ে অ্যালারকন লরা বেন্ডফেল্ট, মারিয়া আলবার্তিনা গালভেজ, ক্লেমেন্সিয়া ডে হেরারতে, গ্লোরিয়া মেনেন্দেজ মিনা, আদ্রিয়ানা ডে পালারিয়া, গ্রাসিয়েলা কুয়ান ও মাগদালেনা স্পিনোলাকে নিয়ে ১৯৪৫ সালে গুয়াতেমালীয় মহিলাদের ভোটাধিকার আদায়ের লক্ষ্যে কমিটি গঠন করেন।
বেতারে সাংবাদিকতাসহ কখনো কখনো সংবাদপত্রে অ্যালারকন ফোলগার কাজ করেছেন। এছাড়াও সাময়িকীতে নিবন্ধ প্রকাশ করতেন তিনি। তিনি ‘রেভিস্তা মিনুতো’ প্রতিষ্ঠা করেন। ‘রেভিস্তা প্যান-আমেরিকানা’র সম্পাদক হিসেবে বহিঃর্বিশ্বে গমন করেন। সমগ্রজীবনে তেরোটি গ্রন্থ প্রকাশ করেন। তাঁর মৃত্যুর পর তাঁর কন্যাদের একজন আরও দুইটি গ্রন্থ প্রকাশ করেছিলেন। ১৯৩৮ সালে ‘লামারাদাস’ (ব্লেজ) শিরোনামে কবিতাগুচ্ছ প্রকাশ করেন তিনি। এতে তিনি তাঁর শুরুর দিককার পরিবেশবাদী দৃষ্টিভঙ্গীর কথা তুলে ধরেন এবং মেস্তিজো জনগোষ্ঠী রক্ষার্থে প্রকৃতি সংরক্ষণের বাধ্যবাধকতার বিষয়ে উল্লেখ করেন। এর বিপরীতে শেষের কবিতাগুলোয় সামাজিক ভাষ্য ফুটে উঠেছে। ‘লামারাদেস’ কবিতাগুচ্ছে মায়া সভ্যতাকে কেন্দ্রীয়ভাবে রক্ষাকল্পে পদক্ষেপ গ্রহণের মাধ্যমে একত্রিত করেছে। তাঁর শুরুর দিকের কর্মকাণ্ডে ঘরোয়া বিষয়াদির দিকে দৃষ্টিনিবদ্ধ হয়েছে যা আধুনিককালের কবিতাগুলোয় দেখা যায় না। অন্যান্যরা সৃষ্টির বিষয়ে আলোচনা করে সংঘর্ষে জড়িয়ে পড়ছেন। পরবর্তী কাজগুলোয় সমাজে মহিলাদের অবস্থান ও মুক্তির অভাবের বিষয়ে নিন্দা করা হয়। তাঁর মূল কাজগুলোয় অদৃশ্যতা ও অস্বস্তির বিষয়ে উল্লেখ করা হয়।
অ্যালারকন ফোলগার গুয়াতেমালা সিটিতে ১ জুলাই, ১৯৭১ তারিখে মৃত্যুবরণ করেন। তাঁকে গুয়াতেমালা সিটির জেনারেল সিমেট্রিতে সমাহিত করা হয়।
কবি কৃষ্ণ চন্দ্র ইনস্টিটিউট
কবি কৃষ্ণ চন্দ্র ইনস্টিটিউট বাংলাদেশের খুলনা জেলার দিঘলিয়ার সেনহাটি গ্রামে অবস্থিত বাংলা মংগল কাব্যের অমর কবি কৃষ্ণচন্দ্র মজুমদারের স্মৃতির উদ্দেশ্যে নির্মিত প্রতিষ্ঠান। ১৯১৪ সালে প্রতিষ্ঠানটি নির্মান করা হয়।
খুলনা জেলার দিঘলিয়া উপজেলার সেনহাটি গ্রামে অবস্থিত। ১৯১৪ সালে স্থানীয় উদ্যোগে ইনস্টিটিউটটি গড়ে ওঠে। প্রতিষ্ঠানটিতে কিছু বই আছে যা পাঠকদের পড়ার জন্য ধার দেওয়া হয়। ইনস্টিটিউটের পক্ষ বিভিন্ন সাহিত্য ও সাংস্কৃতিক অনুষ্ঠানের আয়োজন করা হয়ে থাকে।
কৃষ্ণচন্দ্র মজুমদার (১৮৩৪ - ১৯০৭) হলেন একজন স্বনামধন্য বাঙালি কবি ও পত্রিকা সম্পাদক। আর্থিক অসচ্ছলতার কারণে তাঁর পক্ষে উচ্চশিক্ষা গ্রহণ করা সম্ভব হয়নি। মূলত কীর্তিপাশার জমিদারের অর্থানুকূল্যে তিনি জীবনযাপন করেন।
শচীন্দ্রনাথ সেনগুপ্ত
শচীন্দ্রনাথ সেনগুপ্ত (১৮৯২-১৯৬১) একজন বাঙালি নাট্যকার, সাংবাদিক। তিনি বাংলাদেশের খুলনা জেলার সেনহাটি গ্রামে তাঁর জন্মগ্রহণ করেন। তার পিতার নাম সত্যচরণ সেনগুপ্ত।
শচীন্দ্রনাথ পিতা সত্যচরণ সেনগুপ্তের কর্মস্থল রংপুরে শিক্ষালাভ করেন। সেখানে বিপ্লবী প্রফুল্ল চাকী ছিলেন তাঁর সহপাঠী। ১৯০৫ খ্রিস্টাব্দে স্বদেশী আন্দোলনে যোগ দিয়ে শচীন্দ্রনাথ বিদ্যালয় ত্যাগ করেন এবং অনুশীলন সমিতির সঙ্গে যুক্ত হন। ১৯১১ খ্রিস্টাব্দে কলকাতার জাতীয় বিদ্যালয় থেকে প্রবেশিকা পাস করে তিনি বিএ পর্যন্ত অধ্যয়ন করেন। এরপর কটক মেডিক্যাল স্কুলে চিকিৎসাবিদ্যা ও ময়মনসিংহে কবিরাজী চিকিৎসা করেন।
কর্মজীবনের শুরুতে কিছুদিন জাতীয় কলেজে অধ্যাপনা করে পরে সাংবাদিকতা পেশায় যোগ দেন। তাঁর সাংবাদিক জীবনের শুরু দৈনিক কৃষক ও ভারত পত্রিকায় সহসম্পাদকরূপে। এছাড়া তিনি সাপ্তাহিক হিতবাদী, বিজলী ( বারীন্দ্রকুমার ঘোষ প্রতিষ্ঠিত), আত্মশক্তি প্রভৃতি পত্রিকায় সম্পাদকের দায়িত্ব পালন করেন।
শচীন্দ্রনাথ নাথ নাট্যকার হিসেবেই সমধিক পরিচিত। তার রচিত ঐতিহাসিক ও রাজনৈতিক নাটকের মূল প্রতিপাদ্য বিষয় দেশাত্মবোধ। তার রচিত সামাজিক নাটকেও দক্ষতার পরিচয় পাওয়া যায়। তার নাটকের অনন্য বৈশিষ্ট্য হচ্ছে অসাম্প্রদায়িক চেতনা ও হিন্দু-মুসলমানের মিলনের বাণী। ইতিহাসনিষ্ঠায়, কাহিনীর দৃঢ় সংবদ্ধতায় ও শক্তিশালী সংলাপে তার নাটক সমৃদ্ধ।
তাঁর উল্লেখযোগ্য ঐতিহাসিক ও রাজনৈতিক নাটক হচ্ছে: গৈরিক পতাকা (১৯৩০), দেশের দাবি (১৯৩৪), রাষ্ট্রবিপ্লব (১৯৪৪), সিরাজুদ্দৌলা (১৯৩৮), ধাত্রীপান্না (১৯৪৮), সবার উপরে মানুষ সত্য (১৯৫৭), আর্তনাদ ও জয়নাদ (১৯৬১)। তাঁর ঐতিহাসিক নাটক সিরাজুদ্দৌলা সবচেয়ে বেশি জনপ্রিয়তা অর্জন করে। ১৯৪৬ সালে কলকাতার রঙ্গমঞ্চে রাষ্ট্রবিপ্লব নাটকটিও বেশ আলোড়ন সৃষ্টি করেছিল।
রক্তকমল (১৯২৯), ঝড়ের রাতে (১৯৩১), নার্সিংহোম (১৯৩৩), স্বামী-স্ত্রী (১৯৩৭), তটিনীর বিচার (১৯৩৯), মাটির মায়া, কাঁটা ও কমল, প্রলয়, জননী প্রভৃতি তাঁর সামাজিক নাটক। এসব নাটকে ব্যক্তি ও পারিবারিক জীবনের বিচিত্র জটিলতা ও সমস্যা তুলে ধরা হয়েছে। এছাড়াও তাঁর রচিত কিশোরদের নাটক, প্রবন্ধ, ভ্রমণকাহিনী ও অনুবাদ গ্রন্থ আছে।
বেসরকারি সাংস্কৃতিক দলের নেতা হিসেবে শচীন্দ্রনাথ রাশিয়া, নরওয়ে, পোল্যান্ড, চীন, সিংহল ইত্যাদি দেশ ভ্রমণ করেন।
১৯৬১ সালের ৫ মার্চ শচীন্দ্রনাথ মৃত্যুবরণ করেন।
আবুল কালাম বীর প্রতীক
আবুল কালাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
আবুল কালামের জন্ম কুমিল্লা জেলার নাঙ্গলকোট উপজেলার আদ্রা গ্রামে। তাঁর বাবার নাম মো. ইদ্রিস ভূঁইয়া এবং মায়ের নাম আংকুরনেছা। তাঁর স্ত্রীর নাম রিজিয়া বেগম। তাঁর এক ছেলে, তিন মেয়ে।
পাকিস্তান সেনাবাহিনীর তৃতীয় ইস্টবেঙ্গল রেজিমেন্টে কর্মরত ছিলেন আবুল কালাম। এর অবস্থান ছিল সৈয়দপুর সেনানিবাসে। ১৯৭১ সালের মার্চে সম্ভাব্য ভারতীয় আগ্রাসনের কথা বলে তাঁদের কোম্পানিকে সেনানিবাসের বাইরে মোতায়েন করা হয়। ২৪ মার্চ তিনি তাঁর কোম্পানির সঙ্গে দিনাজপুরের ঘোড়াঘাটে ছিলেন। ২৬ মার্চ তাঁরা বিদ্রোহ করে বগুড়া-রংপুর সড়কে অবস্থান নেন। ২৮ মার্চ রংপুর সেনানিবাস থেকে পাকিস্তান সেনাবাহিনীর ২৬ ফ্রন্টিয়ার ফোর্স ও ২৩ ফিল্ড রেজিমেন্টের একাংশ বগুড়ায় অগ্রসর হচ্ছিল। তাঁরা পাকিস্তান সেনাবাহিনীর ওই দলকে আক্রমণ করেন। যুদ্ধের একপর্যায়ে তাঁদের অধিনায়ক লেফটেন্যান্ট রফিককে পাকিস্তান সেনাবাহিনী কৌশলে আটক করে। এতে তাঁরা নেতৃত্বশূন্য হয়ে পড়লেও যুদ্ধ চালিয়ে যান। তাঁদের প্রবল প্রতিরোধে পাকিস্তানি সেনারা রংপুরের দিকে পশ্চাৎপসরণ করে। এই যুদ্ধে পাকিস্তানিদের ব্যাপক ক্ষয়ক্ষতি হয়। অন্যদিকে তাঁর ১১ জন যোদ্ধা শহীদ হন। এরপর তাঁরা রংপুরের উদ্দেশে রওনা হন। পথে এক স্থানে তাঁরা পাকিস্তান সেনাবাহিনীর অ্যামবুশে পড়েন। ক্লান্তিতে সবার চোখ বুজে আসছিল। তার পরও তাঁরা সাহসিকতার সঙ্গে পাকিস্তানি সেনাদের মোকাবিলা করতে থাকেন। কিন্তু তাঁরা ব্যর্থ হন। সেখানে তুমুল যুদ্ধে তাঁর বেশির ভাগ সহযোদ্ধাই শহীদ হন। আবুল কালাম আহত হন। দুই যুদ্ধে তাঁর দলের ৩৫ জনের মধ্যে ৩৩ জনই পাকিস্তান সেনাবাহিনীর হাতে শহীদ হন। তিনি ও সহযোদ্ধা আবুল কাশেম বেঁচে যান। এর পরও আবুল কালাম দমে যাননি। চিকিৎসার পর সুস্থ হয়ে তিনি ভারতে গিয়ে মূল দলের সঙ্গে মিলিত হন। পুনর্গঠিত হওয়ার পর যুদ্ধ করেন ১১ নম্বর সেক্টরের মানকারচর সাব-সেক্টরে। কোদালকাঠি, চিলমারী, উলিপুরসহ আরও কয়েকটি যুদ্ধে অংশ নেন।
কুড়িগ্রাম জেলার অন্তর্গত চিলমারী ছিল পাকিস্তান সেনাবাহিনীর শক্তিশালী একটি ঘাঁটি। ১৮ অক্টোবর ভোরে মুক্তিবাহিনীর কয়েকটি দল একযোগে চিলমারীর পাকিস্তানি অবস্থানে আক্রমণ করে। একটি দলে ছিলেন আবুল কালাম। তাঁরা ভোর চারটায় ওয়াপদার প্রধান ঘাঁটিতে আক্রমণ করেন। মুহূর্তেই প্রলয়কাণ্ড শুরু হয়ে যায়। গোলাগুলিতে চিলমারীর আকাশ রক্তিম হয়ে ওঠে। আগুনের লেলিহান শিখা আর ধোঁয়ায় চারদিক আচ্ছন্ন হয়ে পড়ে। বেলা ১১টার মধ্যে ওয়াপদার অবস্থান ছাড়া বাকি সব অবস্থান মুক্তিবাহিনী দখল করে। কয়েক দিন যুদ্ধের পর মুক্তিবাহিনী শেষ পর্যন্ত গোটা চিলমারীই মুক্ত করতে সক্ষম হয়। এ যুদ্ধে পাকিস্তান সেনাবাহিনী, ইপিসিএএফ, রাজাকার ও পুলিশ মিলে প্রায় ১০০ জন মুক্তিবাহিনীর হাতে নিহত এবং গোলার আঘাতে পাকিস্তান সেনাবাহিনীর দুটি স্পিডবোট, তিনটি লঞ্চ সম্পূর্ণ ধ্বংস হয়। চিলমারীর যুদ্ধে আবুল কালাম যথেষ্ট রণকৌশল ও সাহস প্রদর্শন করেন।
শ্রেষ্ঠ পার্শ্ব অভিনেত্রীর জন্য আইফা পুরস্কার
শ্রেষ্ঠ পার্শ্ব অভিনেত্রীর জন্য আইফা পুরস্কার হল ভারতের চলচ্চিত্রে পার্শ্ব চরিত্রে অভিনেত্রীর জন্য আন্তর্জাতিক ভারতীয় চলচ্চিত্র একাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে পার্শ্ব চরিত্রে অভিনেত্রীর অবদানের স্বীকৃতি হিসেবে এই পুরস্কার প্রদান করা হয়। জয়া বচ্চন সর্বাধিক তিনবার এই পুরস্কার লাভ করেন। এছাড়া দিব্যা দত্ত দুইবার এই পুরস্কার লাভ করেন।
মুত্তাকী
ইসলামে মুত্তাকী বলা হয় তাদেরকে যারা যাদের অন্তরে আল্লাহর ভয় (তাকওয়া) আছে এবং যারা পাপ থেকে বেঁচে থাকেন। আল্লাহকে স্মরণ করার একটি পর্যায় হল, গুনাহের পরিস্থিতি তৈরি হলে আল্লাহকে স্মরণ করা এবং গুনাহে লিপ্ত হওয়া থেকে বিরত থাকা। কুরআনে বলা হয়েছে,
গুনাহের পরিস্থিতি বিভিন্ন রকম হতে পারে। যেমন কারো প্রতি ক্রোধ জাগ্রত হয়েছে, এ অবস্থায় আল্লাহর ভয়ে সীমালঙ্ঘন থেকে বিরত থাকার মাধ্যমে মানুষ আল্লাহর কাছে মুত্তাকী হিসাবে গণ্য হয়। তাবেয়ী ইমাম মুজাহিদ উপরের আয়াতের ‘শয়তানের পক্ষ হতে কুমন্ত্রণাকে’ ‘ক্রোধ’ শব্দের দ্বারা ব্যাখ্যা করেছেন। অন্যান্য গুনাহের পরিস্থিতিতেও আল্লাহর ভয়ে নিজকে নিয়ন্ত্রণ করার দ্বারা ‘তাকওয়ার’ পরিচয় পাওয়া যায়।
গ্যেটে বিশ্ববিদ্যালয় ফ্রাঙ্কফুর্ট
গ্যেটে বিশ্ববিদ্যালয় ফ্রাঙ্কফুর্ট ফ্রাঙ্কফুর্টে অবস্থিত একটি বিশ্ববিদ্যালয়। এটি ১৯১৪ সালে প্রতিষ্ঠিত হয়।
শ্রেষ্ঠ খলচরিত্রে অভিনয়ের জন্য আইফা পুরস্কার
শ্রেষ্ঠ খলচরিত্রে অভিনয়ের জন্য আইফা পুরস্কার হল ভারতের চলচ্চিত্রে খল চরিত্রে অভিনয়ের জন্য আন্তর্জাতিক ভারতীয় চলচ্চিত্র একাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে খল চরিত্রে অভিনয়ের অবদানের স্বীকৃতি হিসেবে এই পুরস্কার প্রদান করা হয়। অক্ষয় খান্না ও ঋষি কাপুর দুইবার এই পুরস্কার লাভ করেন।
প্রলয় (চলচ্চিত্র)
প্রলয় ২০০৩ সালে প্রকাশিত বাংলা ভাষার একটি সামাজিক চলচ্চিত্র। সমাজকর্মী, শিক্ষক ও গন আন্দোলনের শহীদ বরুণ বিশ্বাসের জীবন অবলম্বনে এই ছবিটির পরিচালক রাজ চক্রবর্তী।
দুখিয়া গ্রামে স্থানীয় রাজনৈতিক নেতা ও তার ভাই প্রসুনের দলবল সন্ত্রাসের রাজত্ব চালায়। খুন জখম বিশেষত নারী ধর্ষন তাদের কাছে প্রায় উৎসবের মতো। গ্রামের মানুষ পুলিশের কাছে গেলে তারা বলে গ্রামটি তিনটি থানার মাঝিখানে এবং তাদের আওতার বাইরে। যারা প্রতিবাদ করে তাদের বাড়ির মহিলাদের ধর্ষন করা হয় ও বাড়ি ঘর পুড়িয়ে দেয় নেতার ভাই ও তার শাগরেদরা। গ্রামের সাহসী ছেলে বরুন আরো কিছু শিক্ষিত তরুনদের নিয়ে এর বিরুদ্ধে আওয়াজ তোলে। বরুন কলকাতার একটি বিদ্যালয়ে শিক্ষকতা করে। সেই সূত্রে তার আলাপ হয় বিনোদ বিহারী দত্তের সাথে। বরুনদের প্রতিবাদ উচ্চ পর্যায়ে পৌঁছালে শেষে গ্রেপ্তার হয়ে যায় প্রসুন ও তার সহযোগী দুষ্কৃতীরা। এর বদলা নিতে বাড়ি ফেরার পথে রেল স্টেশনে খুন হয়ে যায় বরুন। এই ঘটনা জেনে বিনোদ বিহারী দত্ত বরুনের গ্রামে আসেন ও সেখানকার স্কুলে পড়ানোর কাজ নেন। তিনি দেখেন কয়েকজন বাদে সকলেই ভীরু, প্রতিবাদহীন। তিনি বরুনের মৃত্যুর কথা, তার প্রতিবাদের কথা কলকাতায় জনসাধারণের মধ্যে, সংবাদ মাধ্যমে বলার চেষ্টা করেন কিন্তু গুরুত্ব পাননা। এসময় স্পেশাল ব্রাঞ্চের অফিসার অনিমেষ দত্ত আসেন গ্রামে। তিনি সাহায্য করতে থাকেন বিনোদ বিহারীকে। বিনোদ বুঝতে পারেন বরুনের খুনের বিচার হবেনা কারন কোনো সাক্ষ্যদানকারী পাওয়া যায়নি। জেল থেকে অপরাধীরা ছাড়া পেয়ে যায় ও গ্রামে আবার অত্যাচার শুরু করে। বিনোদ বিহারী কৌশল অবলম্বন করে দুষ্কৃতীদের হত্যা করতে থাকেন এক এক করে। অনিমেষ সব বুঝতে পারলেও কোনো প্রমান খুঁজে পায়না।
চন্দ্রকেতুগড় শহীদুল্লাহ স্মৃতি মহাবিদ্যালয়
চন্দ্রকেতুগড় শহীদুল্লাহ স্মৃতি মহাবিদ্যালয়, ১৯৯৭ সালে প্রতিষ্ঠিত, একটি সাধারণ ডিগ্রি কলেজ। এই কলেজটি কলকাতা মহানগর থেকে ৩৪ কিমি দূরে অবস্থিত উত্তর চব্বিশ পরগনা জেলার অন্তর্গত বেড়াচাঁপায় অবস্থিত। এই কলেজে স্নাতক স্তরের ডিগ্রি প্রদান করা হয় কেবলমাত্র কলাবিভাগে। কলেজটি উত্তর চব্বিশ পরগনার বারাসতে অবস্থিত পশ্চিমবঙ্গ রাষ্ট্রীয় বিশ্ববিদ্যালয়-এর অধিভুক্ত।
ইনকা সড়ক ব্যবস্থা
ইনকা সড়ক ব্যবস্থা () দক্ষিণ আমেরিকার প্রাক-কলম্বীয় শাসন আমলে নির্মিত সর্বাপেক্ষা ব্যয়বহুল ও ব্যাপক বিস্তৃত উন্নত যোগাযোগ ব্যবস্থা হিসেবে পরিচিত ছিল। এ সড়কটি প্রায় ৩৯,৯০০ কিলোমিটার (২৪,৮০০ মাইল) দৈর্ঘ্যের। রাস্তার অবকাঠামো নির্মাণের জন্য ব্যাপক সময় ব্যয় করা হয় ও উন্নয়ন প্রচেষ্টা অব্যাহত রাখে। এ অবকাঠামোটির মান এতোটাই উন্নত যে, চার শতাধিক বছর যাবৎ ব্যবহার করার পরও অদ্যাবধি বেশ ভালো অবস্থায় রয়েছে। উত্তর-দক্ষিণাঞ্চলের সাথে অগণিত শাখা নিয়ে এর যোগাযোগ ব্যবস্থা গড়ে উঠেছে। এ সড়ক ব্যবস্থার যে অংশটি সর্বাপেক্ষা পরিচিতি পেয়েছে তা হলো ইনকা ট্রেল থেকে মাচু পিচুর রাস্তাটি। সড়ক যোগাযোগ ব্যবস্থার অংশবিশেষের সাথে সভ্যতার ক্রমবিকাশ জড়িয়ে রয়েছে। ইনকা সাম্রাজ্য তথা ওয়ারি সংস্কৃতির ছোঁয়াও এতে পড়েছে। স্পেনীয় ঔপনিবেশিক যুগে সড়ক ব্যবস্থার অংশবিশেষকে ‘ক্যামিনো রিয়ালের’ মর্যাদা দেয়া হয়। ২০১৪ সালে এ সড়ক ব্যবস্থাকে ইউনেস্কোর বিশ্ব ঐতিহ্যবাহী স্থানের অন্তর্ভূক্ত করা হয়।
ইনকারা সড়ক ব্যবস্থাকে বিভিন্ন উদ্দেশ্যে ব্যবহার করতো। সাম্রাজ্যে সরাসরি ভ্রমণের উদ্দেশ্যে শুধুমাত্র সাধারণ পরিবহনের জন্যে নয়, বরং অনেক সামরিক ও ধর্মীয় উদ্দেশ্যেও ইনকারা এ রাস্তাটিকে ব্যবহার করতো। কর্তৃপক্ষের অনুমোদন ব্যতীত সাধারণ লোকদেরকে এ রাস্তা ব্যবহারের অনুমতি দেয়া হতো না।
সুন্দরবন মহাবিদ্যালয়
সুন্দরবন মহাবিদ্যালয়, ১৯৬৫ সালে প্রতিষ্ঠিত, একটি সাধারণ ডিগ্রি কলেজ। কলেজটি পশ্চিমবঙ্গের দক্ষিণ চব্বিশ পরগনা জেলার অন্তর্গত কাকদ্বীপ শহরে অবস্থিত। এই কলেজে স্নাতক স্তরের ডিগ্রি প্রদান করা হয় বিজ্ঞান, বাণিজ্য ও কলাবিভাগে। কলেজটি কলকাতা বিশ্ববিদ্যালয়-এর অধিভুক্ত।
সুন্দরবন মহাবিদ্যালয় বিশ্ববিদ্যালয় মঞ্জুরি কমিশন (ইউজিসি) দ্বারা অনুমদিত।
সুন্দরবন হাজি দেসারাত কলেজ
সুন্দরবন হাজি দেসারাত কলেজ, ১৯৬১ সালে প্রতিষ্ঠিত, একটি সাধারণ ডিগ্রি কলেজ। কলেজটি ভারতের পশ্চিমবঙ্গের দক্ষিণ চব্বিশ পরগনা জেলার অন্তর্গত পাঠানখালিতে অবস্থিত। এই কলেজে স্নাতক স্তরের ডিগ্রি প্রদান করা হয় বিজ্ঞান, বাণিজ্য ও কলাবিভাগে। কলেজটি কলকাতা বিশ্ববিদ্যালয়-এর অধিভুক্ত।
সুন্দরবন হাজি দেসারাত কলেজ বিশ্ববিদ্যালয় মঞ্জুরি কমিশন (ইউজিসি) দ্বারা অনুমোদিত।
রাউজান থানা
রাউজান মডেল থানা বাংলাদেশের চট্টগ্রাম জেলার অন্তর্গত রাউজান উপজেলার একটি মডেল থানা।
১৯৪৭ সালের আগস্ট মাসে রাউজান থানা প্রতিষ্ঠিত হয়।
রাউজান উপজেলার ১টি পৌরসভা ও ১৪টি ইউনিয়নের প্রশাসনিক কার্যক্রম রাউজান মডেল থানার অধীন।
চন্দনাইশ থানা
চন্দনাইশ থানা বাংলাদেশের চট্টগ্রাম জেলার অন্তর্গত চন্দনাইশ উপজেলার একটি থানা।
১৯৭৬ সালে চন্দনাইশ থানা গঠিত হয়।
চন্দনাইশ উপজেলার ২টি পৌরসভা ও ৮টি ইউনিয়নের প্রশাসনিক কার্যক্রম চন্দনাইশ থানার আওতাধীন।
বাঁশখালী থানা
বাঁশখালী থানা বাংলাদেশের চট্টগ্রাম জেলার অন্তর্গত বাঁশখালী উপজেলার একটি থানা।
বাঁশখালী থানা গঠিত হয় ১৯৫৮ সালে।
বাঁশখালী উপজেলার ১টি পৌরসভা ও ১৪টি ইউনিয়নের প্রশাসনিক কার্যক্রম বাঁশখালী থানার আওতাধীন।
রাঙ্গুনিয়া থানা
রাঙ্গুনিয়া মডেল থানা বাংলাদেশের চট্টগ্রাম জেলার অন্তর্গত রাঙ্গুনিয়া উপজেলার একটি মডেল থানা।
১৯৬২ সালের ২৪ জানুয়ারি রাঙ্গুনিয়া থানা গঠিত হয়।
রাঙ্গুনিয়া উপজেলার ১টি পৌরসভা ও ১৫টি ইউনিয়নের প্রশাসনিক কার্যক্রম রাঙ্গুনিয়া মডেল থানার অধীন।
লোহাগাড়া থানা
লোহাগাড়া থানা বাংলাদেশের চট্টগ্রাম জেলার অন্তর্গত লোহাগাড়া উপজেলার একটি থানা।
১৯৮১ সালে লোহাগাড়া থানা প্রতিষ্ঠিত হয়।
লোহাগাড়া উপজেলার ৯টি ইউনিয়নের প্রশাসনিক কার্যক্রম লোহাগাড়া থানার আওতাধীন।
সাতকানিয়া থানা
সাতকানিয়া থানা বাংলাদেশের চট্টগ্রাম জেলার অন্তর্গত সাতকানিয়া উপজেলার একটি থানা।
১৯১৭ সালে সাতকানিয়া থানা প্রতিষ্ঠিত হয়।
সাতকানিয়া উপজেলার ১টি পৌরসভা ও ১৭টি ইউনিয়নের প্রশাসনিক কার্যক্রম সাতকানিয়া থানার আওতাধীন।
কেওড়া
কেওড়া সুন্দরবনের অন্যতম প্রধান বৃক্ষ। সুন্দরবনের নদী ও খালের তীর এবং চরে এ গাছ বেশি জন্মায়।
কেওড়া দ্রুত বর্ধনশীল গাছ। এর গড় উচ্চতা ২০ মিটার। এ গাছের পাতা চিকন, ফল আকারে ছোট ও গোলাকার , এই ফল টক বা অম্ল স্বাদের। এই ফলের বহিত্বক সাধারণত খাদ্য হিসেবে ব্যবহার করা হয়। সুন্দরবন এবং এর পাশ্ববর্তী এলাকার মানুষ এর ফল থেকে একধরণের সুস্বাদু খাবার বানিয়ে থাকে । লবনাক্ত মাটিতে জন্ম নেওয়া এই উদ্ভিদে স্বাসমূল দেখা যায়। জোয়ার ভাটার জলে পুষ্ট সুন্দরবনে স্বাসমূল এই গাছের বায়ুতে থাকা উপাদান গুলো গ্রহণ করতে সাহায্য করে। মিষ্টি জলের এলাকাতে এই গাছ জন্মেনা বললেই চলে । কেওড়া গাছের পাতা ও ফল হরিণ ও বানরের প্রিয় খাবার। এই গাছের নিচে হরিণ ও বানরের দল বেশি দেখা যায়। এ গাছের কাঠ ঘরের বেড়া, দরজা-জানালা ইত্যাদি তৈরিতে ব্যবহৃত হয়।
গর্জন
গর্জন সুন্দরবনের অন্যতম প্রধান বৃক্ষ। সুন্দরবনের নদী ও খালের তীরে এ গাছ দেখতে পাওয়া যায়। গর্জন গাছের পাতা পুরু, ফল দেখতে সজনের মতো লম্বা। বট গাছের মতো গর্জন গাছের শেকড়ও ঝুলে থাকে।
গর্জন হচ্ছে রাইজোফোরাসিয়ে পরিবারের একটি উদ্ভিদ। এই গাছটির অস্ট্রেলিয়া (কুইন্সল্যান্ড এবং উত্তরাঞ্চলীয় অংশে), গুয়াম, ভারত, ইন্দোনেশিয়া, মালয়েশিয়া, মাইক্রোনেশিয়া, নিউ ক্যালিডোনিয়া, পাপুয়া নিউগিনি, ফিলিপাইন, সিঙ্গাপুর, সলোমন দ্বীপপুঞ্জ, শ্রীলঙ্কা, তাইওয়ান, মালদ্বীপ, থাইল্যান্ড, ভানুয়াটু, এবং ভিয়েতনাম দেখা মিলে।
ফিলিপাইনে একে ‘বাখাও লালাকি’, মালদ্বীপে ޫރަނޑ" রান্ডু, ভিয়েতনামে ডুওস ('Đước'), ভারতবর্ষে গর্জন, এবং আরো বিভিন্ন স্থানীয় নামে ডাকা হয়।
কাঁকড়া গাছ
কাঁকড়া গাছ সুন্দরবনের অন্যতম প্রধান বৃক্ষ। পূর্ণ বয়স্ক কাঁকড়া গাছের গড় উচ্চতা ৭৫ ফুটের বেশি। এ গাছের কাঠ অনেক মূল্যবান। কাঁকড়া কাঠ দিয়ে ঘরের দরজা, জানালা ও আসবাবপত্র তৈরি হয়।
সবিরাম অনশন
সবিরাম অনশন (Intermittent fasting) দ্বারা একটি খাদ্যগ্রহণ ব্যবস্থা বোঝানো হয় যেখানে অনশন এবং অনশন না করার একটি চক্র বিদ্যমান থাকে। ওজন কমানোর জন্য ক্যালরি সীমাবদ্ধতার সাথে সবিরাম অনশন অনুসরণ করা যায়।
সবিরাম অনশনের একটি প্রকরণ হচ্ছে, একান্তর দিন অনশন (ADF - Alternate day fasting)। এখানে ২৪ ঘণ্টার অবশনকাল ও ২৪ ঘণ্টার অনশনহীন কাল থাকে। একজন ব্যক্তি ২৩ ঘণ্টা অনশন করে দিনে একবার খাদ্যগ্রহণ করার নিয়ম অনুসরণ করতে পারেন।
কিছু ক্ষেত্রে, অনশনে স্বল্প পরিমাণে কম ক্যালরির পানীয় গ্রহণ করা অনুমোদিত, যেমন কফি বা চা। পরিবর্তিত অনশনে (Modified fasting) অনশনের দিনে একেবারে না খেয়ে থাকার চেয়ে কম ক্যালরির খাদ্যগ্রহণ (যেমন স্বাভাবিকের ২০ শতাংশ) করা হয়, এতে সবিরাম অনশনের বেশিরভাগ উপকারিতাই লাভ করা যায়।
আরও সাধারণভাবে, অনশন ও অনশনহীন পর্যায়ের বিভিন্ন অনুপাতের উপর ভিত্তি করে বিভিন্ন প্রকরণের সবিরাম অনশন নির্ধারণ করা যায়, যেমন ৫ঃ২ খাদ্যাভাস, যেখানে ব্যক্তি অনশনের দিনে ৪০০-৫০০ ক্যালরি (নারী) বা ৫০০-৬০০ ক্যালরি (পুরুষ)। খাদ্য গ্রহণের দিন খাদ্যাভাস নিয়মিত হবে।
২০১৪ সালের একটি রিভিউতে বর্ণনা করা হয়, প্রাণী মডেলে করা গবেষণায় দেখা যায়, অনশনে স্বাস্থ্য নির্দেশকসমূহ, যেমন রক্তচাপ, ইনসুলিন সংবেদনশীলতা এবং প্রদাহ ইত্যাদির উন্নয়ন হয়, সেই সাথে মানসিক চাপকে ভালভাবে সামলানোর জন্য এর মাধ্যমে কোষীয় সংবেদও (cellular response) খাপ খেয়ে যায়। এগুলো নির্দেশ করে, সবিরাম অনশনের স্বাস্থ্যের উন্নয়ন এবং ক্রনিক রোগকে কমানোর সম্ভাবনাময়তা রয়েছে। কিন্তু মানুষকে নিয়ে করা দীর্ঘমেয়াদি গবেষণায় এরকম কোন ফলাফল পাওয়া যায় নি।
এই রিভিউতে উপসংসহারে বলা হয়, শিশু, বয়স্ক এবং প্রয়োজনের কম ওজনের ব্যক্তিদের জন্য সবিরাম অনশন নিয়ে গবেষণা করা হয় নি। এদের জন্য সবিরাম অনশন ক্ষতিকর হতে পারে। তারা এও প্রস্তাব করেন, তারা যদি ২৪ ঘণ্টার বেশি সময় ধরে অনশন করতে চান, তাহলে তার কোন চিকিৎসকের তত্ত্বাবধানে থাকা উচিৎ, কারণ এতে পরিপাকতন্ত্র (gastrointestinal system) ও সারকাডিয়ান রিদমে (circadian rhythm) পরিবর্তন আসতে পারে।
এই রিভিউ এর এও উপসংহার টানা হয় যে, ওবিসিটি ছাড়া অন্য কোন সমস্যা যেমন বুড়িয়ে যাওয়া বা অন্যান্য ক্রোনিক অবস্থার ক্ষেত্রে অনশনের তেমন কোন স্বাস্থ্য প্রতিক্রিয়া থাকে না, যদি না এর সাথে মডারেট ক্যালরি সীমাবদ্ধতা এবং উদ্ভিদ-ভিত্তিক খাদ্যাভাস (যেমন মেডিটেরিয়ান খাদ্যাভাস) অনুসরণ করা হয়।
সায়েন্টিফিক লিটারেচার এর ২০১৪ সালে বানানো একটি রিভিউ অনুসারে, সবিরাম অনশনের ফলে ওজন কমতে পারে, কিন্তু ক্যালরি সীমাবদ্ধতার দ্বারা সবিরাম অনশনের চাইতেও আরও বেশি ওজন কমতে পারে।
উলূপী
উলুপী হিন্দু মহাকাব্য "মহাভারতের" একটি চরিত্র। সে নাগরাজ কৌরব্যের কন্যা। অর্জুনের চার স্ত্রীর মধ্যে দ্বিতীয়।
মৃণালিনী দেবী
মৃণালিনী দেবী (১৮৭৩–১৯০২ ) বিশ্বকবি রবীন্দ্রনাথ ঠাকুরের স্ত্রী। তার জন্ম বাংলাদেশের খুলনার দক্ষিণডিহিতে।
১৮৮৩ সালের ৯ ডিসেম্বর রবীন্দ্রনাথের বিয়ে হয় মৃণালিনী দেবী রায়চৌধুরীর সঙ্গে। তিনি বাংলাদেশের খুলনার বেণীমাধব রায়চৌধুরীর মেয়ে। বিয়ের পূর্বে মৃণালিনীর ডাকনাম ছিলো ভবতারিণী।
রবীন্দ্রনাথ ও মৃণালিনী দেবীর দুই পুত্র এবং তিন কন্যাসহ সন্তান ছিলেন পাঁচ জন: মাধুরীলতা (১৮৮৬–১৯১৮), রথীন্দ্রনাথ (১৮৮৮–১৯৬১), রেণুকা (১৮৯০–১৯০৩), মীরা (১৮৯৪–১৯৬৯) এবং শমীন্দ্রনাথ (১৮৯৫–১৯০৭)। এঁদের মধ্যে অতি অল্প বয়সেই রেণুকা ও শমীন্দ্রনাথের মৃত্যু ঘটে।
১৯০২ সালের ২৩ সেপ্টেম্বর মাত্র ত্রিশ বছর বয়সে কবিপত্নী মৃণালিনী দেবী মারা যান।
বিঞ্জ ইটিং
বিঞ্জ ইটিং (Binge eating) হচ্ছে একধরণের বিশৃঙ্ক্ষল খাদ্যাভাস যেখানে অনিয়ন্ত্রিত খাদ্যগ্রহণের পর্ব উপস্থিত থাকে। কখনও কখনও এটি বিঞ্জ ইটিং ডিজর্ডার বা কম্পারলসিভ ওভারইটিং ডিজর্ডারের লক্ষণ। এরকম বিঞ্জ এর ফলে একজন খুব দ্রুত প্রচুর পরিমাণে খাদ্য গ্রহণ করে ফেলেন। বিঞ্জ ইটিং এর রোগনির্ণয় নিয়ন্ত্রণ হারানোর অনুভূতির সাথে সম্পর্কিত।
ইংরেজি "বিঞ্জ ইটিং (Binge eating)" শব্দটি এসেছে ইংরেজি "বিঞ্জ (Binge)" থেকে। এর অর্থ হচ্ছে:
এক্ষেত্রে ব্যক্তি খুব দ্রুত খাদ্য গ্রহণ করেন এবং তিনি আবেগজনিতভাবে খাওয়া থেকে বিরত থাকতে অক্ষমতা অনুভব করেন। বেশিরভাগ ব্যক্তি, যারা বিঞ্জ ইটিং করেন তারা অন্যদের থেকে এই আচরণ লুকিয়ে রাখেন, এবং ওজন বৃদ্ধি নিয়ে লজ্জিত ও বিষণ্ন বোধ করেন। যদিও যাদের কোন ইটিং ডিজর্ডার নেই তারাও প্রায়ই অতিরিক্ত খাদ্যগ্রহণ পর্বের অভিজ্ঞতা থাকতে দেখা যায়, পৌনঃপুনিক বিঞ্জ ইটিং একটি ইটিং ডিজর্ডারের লক্ষণ।
বিঞ্জ ইটিং ডিজর্ডার দ্বারা অনিয়ন্ত্রিত, অতিরিক্ত খাদ্যগ্রহণ নির্দেশ করে, যার সাথে লজ্জা ও অপরাধবোধ জড়িত। বুলিমিয়া নামক ইটিং ডিজর্ডারের ক্ষেত্রে অতিরিক্ত খাদ্যগ্রহণ বা বিঞ্জ ইটিং এর পর বমি বা ল্যাক্সেটিভ ব্যবহারের মাধ্যমে বা অনশন এবং অতিরিক্ত শরীরচর্চার মাধ্যমে তার ক্ষতিপূরণের প্রবণতা দেখা যায়, কিন্তু বিঞ্জ ইটিং ডিজর্ডারের ক্ষেত্রে এরকম ক্ষতিপূরণের ইচ্ছা দেখা যায় না। অধিকন্তু বিঞ্জ ইটিং ডিজর্ডারের ব্যক্তির মাঝে অধিক খাদ্যগ্রহণের প্রবণতা দেখা যায়, নিজেদেরকে ওজন নিয়ন্ত্রণ কর্মসূচীতে যোগ দিতে দেখা যায়, এবং এদের পারিবারিক ইতিহাসে অতিস্থুলতা বা ওবিসিটির উপস্থিতি দেখা যায়। যাইহোক, অনেক বুলিমিয়া থাকা ব্যক্তির মাঝেও বিঞ্জ ইটিং ডিজর্ডার থাকতে দেখা যায়।
জুন ২০১৭ মেলবোর্ন হামলা
৫ জুন ২০১৭ তারিখে অস্ট্রেলিয়ার মেলবোর্নের উপশহর ব্রাইটনে ইয়াকুব খায়ের এক ভবনে একজন ব্যক্তিকে জিম্মি করে। এই ঘটনায় জিম্মিসহ দুজন মারা যায়।
৫ জুন ২০১৭ সোমবার মেলবোর্ন উপকণ্ঠে ব্রাইটন এলাকায় বিস্ফোরণের খবর পেয়ে পুলিশ ঘটনাস্থলে গিয়ে একটি সার্ভিস অ্যাপার্টমেন্টের হলরুমে একটি মৃতদেহ দেখতে পায়। ভবনের ভেতর ইয়াকুব খায়ের এক নারীকে জিম্মি করেছিল। শুরুতে আলোচনার পর পুলিশ সেখানে অভিযান চালায় এবং হামলাকারীকে গুলি করে হত্যা করে। জিম্মি নারীকে অক্ষত অবস্থায় উদ্ধার করা সম্ভব হয়।
নিহত হামলাকারীর নাম ইয়াকুব খায়ের (২৯)। সোমালিয়া বংশোদ্ভূত অস্ট্রেলিয়ার নাগরিক খায়েরের অপরাধের ইতিহাস অনেক । খায়েরকে ২০০৯ সালে সিডনি সেনাঘাঁটিতে হামলার পরিকল্পনায় জড়িত সন্দেহে গ্রেপ্তার করা হয়েছিল বলে মঙ্গলবার নিশ্চিত করে পুলিশ। অতি সম্প্রতি সে প্যারোলে মুক্তি পায়।
প্রধানমন্ত্রী ম্যালকম টার্নবুল বলেন, “পরিচিত একজন অপরাধীই এই সন্ত্রাসী হামলা চালিয়েছে। ‍যিনি অতি সম্প্রতি প্যারোলে মুক্তি পেয়েছেন। এটা খুবই জঘন্য এবং কাপুরুষচিত অপরাধ।”
আইএস মেলবোর্ন হামলার দায় স্বীকার করেছে। আইএস'র হামলার দায় স্বীকার নিয়ে এখনও তদন্ত চলছে বলে জানান ভিক্টোরিয়া স্টেট পুলিশ কমিশনার গ্রাহাম অ্যাশটন। তিনি বলেন, “আমরা তাদের দায় স্বীকার নিয়ে সচেতন আছি। কিন্তু যেখানেই যা কিছু ঘটুক, তাদের মধ্যে সবসময় লাফিয়ে পড়ে দায় স্বীকারের প্রবণতা রয়েছে। আমরা সব দিক মাথায় রেখেই কাজ করছি।”
২০১৭ কাতারের কূটনৈতিক সংকট
২০১৭ সালের জুন মাসে সৌদি আরবের নেতৃত্বে কয়েকটি দেশ কাতারের সংগে কূটনৈতিক সম্পর্ক ছিন্ন করে। সম্পর্ক ছিন্ন কারী দেশগুলো হচ্ছে সৌদি আরব, আরব আমিরাত, মিসর, ইয়েমেন ও লিবিয়া, এবং মালদ্বীপ
সৌদি সরকার কাতারের সঙ্গে ভূমি, সমুদ্রসীমা ও আকাশ সীমার সব যোগাযোগ ছিন্ন করে। বাহরাইনের পক্ষ থেকে জানানো হয়, কাতারের সমুদ্র ও আকাশ সীমার সব যোগাযোগ বন্ধ করে দেয়। একই সঙ্গে বাহরাইনে বসবাসরত কাতারের নাগরিকদের ১৪ দিনের মধ্যে দেশটি ছাড়তে বলে। সংযুক্ত আরব আমিরাত কাতারের কূটনীতিকদের দেশ ত্যাগে ৪৮ ঘণ্টা সময় দেয়। মিসর সব বন্দরে কাতারের যানবাহন ও আকাশযান প্রবেশে নিষেধাজ্ঞা আরোপ করে।
সম্পর্ক ছিন্ন করার ঘোষণা দেওয়া দেশগুলোর মূল অভিযোগ, সন্ত্রাসী সংগঠন ইসলামিক স্টেট (আইএস) ও আল-কায়েদাকে মদদ দিচ্ছে কাতার। তবে এ অভিযোগ অস্বীকার করে ছয় দেশের সম্পর্ক ছিন্ন করার ঘোষণাকে ‘অযৌক্তিক’ ও ‘ভিত্তিহীন তথ্যের ওপর ভিত্তি করে নেওয়া’ সিদ্ধান্তকে বলে অভিহিত করেছে কাতার।
এমকে. চতুর্থ এলসিইউ
এমকে. চতুর্থ এলসিইউ শ্রেণীর জাহাজ ভারতীয় নৌবাহিনীর দ্বারা পরিচালিত যা এমকে. তৃতীয় এলসিইউ শ্রেণীর জাহাজকে অনুসরণ করে নির্মিত হয়েছে।এই শ্রেণীর জাহাজ গুলি নির্মান করেছে গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড । এমকে. ৪ এলসিইউ ভারতীয় নৌবাহিনীর শক্তি-সামর্থ্য বৃদ্ধি করেছে।জাহাজটি মেরিটাইম সিকিউরিটি, বেচিং, আন-সাইনিং, মানবিক ত্রাণ অভিযান এবং দূরবর্তী দ্বীপপুঞ্জের কাছ থেকে নির্বাসন, অনুসন্ধান ও উদ্ধার অভিযান এবং শান্তিরক্ষা মিশনের মত সামুদ্রিক ভূমির জন্য নিয়োজিত হতে পারে।ভারতের আন্দামান ও নিকোবর দ্বীপের অঞ্চলের জন্য তৈরি "ট্রাই-সার্ভিস কমান্ডে" এলসিইউ সম্ভবত অন্তর্ভুক্ত হবে।ভারতীয় নৌবাহিনী একটি অ্যাম্ফিবিয়াস ওয়ারফেয়ার হাব হিসেবে দ্বীপগুলির শৃঙ্খলা বজায় রেখেছে, সম্ভবত ভারত মহাসাগর অঞ্চলে চীনের ক্রমবর্ধমান সামরিক প্রভাবকে প্রতিহত করার জন্য ব্যবহৃত হবে।জাহাজ গুলি আরব সাগরেও ব্যবহৃত হতে পারে।
জিএসএসই ২৮ সেপ্টেম্বর ২০১১ তে আটটি এলসিইউ জাহাজ ডিজাইন ও নির্মাণের জন্য ভারতীয় নৌবাহিনীর সাথে ১ কোটি ২৫ লাখ ডলারের (ইউএসডি ৩৪০ মিলিয়ন ডলার) চুক্তি স্বাক্ষরিত হয় এবং সেপ্টেম্বর ২০১২ সালে নির্মাণ শুরু হয়। এই জাহাজ ১৬ টি হুল ব্লক থেকে তৈরি করা হয়েছে, যার সর্বোচ্চটি ২৫ টন।ব্লক উৎপাদন কলকাতার চারপাশে ছোট ইয়ার্ডে আউটসোর্স করা হয়েছে।
এই এলসিইউ মার্ক-চতুর্থ জাহাজের অসাধারণ বৈশিষ্ট্যটি হল, ভারতীয় নৌবাহিনী দ্বারা নির্ধারিত প্রয়োজনীয়তা অনুযায়ী জিআরএসই (GRSE) দ্বারা একটি বাড়িতে উন্নত করা হয়েছে।জাহাজগুলি বহুপাক্ষিক অ্যাম্ফিবিয়াস অপারেশনের জন্য ডিজাইন করা হয়েছে যা যৌথভাবে ভারতীয় নৌবাহিনী ও ভারতীয় বাহিনী দ্বারা বঙ্গোপসাগরের আন্দামান ও নিকোবর দ্বীপপুঞ্জের সামুদ্রিক সুরক্ষা নিশ্চিত করার লক্ষ্যে এবং আরব সাগরের লক্ষদীপ দ্বীপপুঞ্জের জন্য ব্যবহার করা হচ্ছে।জাহাজ গুলি ৬৩ মিটার লম্বা, ১১ মিটারের চওড়া সামগ্রিক মরীচি, ২.২ মিটারের গভীর এবং প্রায় ৮৩০ টন ওজন। সেনাবাহিনী ট্যাংক এবং সৈন্যবাহিনী নিয়োগের জন্য, তারা দূরবর্তী দ্বীপগুলিতে সমুদ্র ও সৈকত দ্বারা পরিবহন করতে পারে।সর্বাধিক ১৫ টি নৌকো এবং ১৫০০ নটিক্যাল মাইলের বেশি দূরত্বে ধৈর্যের সাথে জাহাজের দুটি এমটিইউ ১৬ ভি ৪০০০ এম ৫৩ সামুদ্রিক ডিজেল ইঞ্জিন (প্রতিটি ১৮৪০ কিলোওয়াট) দ্বারা পরিচালিত দ্বি-প্রপেলারযুক্ত পিচ প্রপুলেশন সিস্টেম দ্বারা চালিত হয়।ভারতীয় ইলেকট্রনিক্স নির্মিত ইওন -৫১ ইলেক্ট্রো-অপটিক ডিরেক্টরের সাথে ৩০এমএম সিআরএন-৯১ এর দুটি বন্দুক রয়েছে, যা ল্যান্ডলিং অপারেশনের সময় আর্টিলারি ফায়ার সাপোর্ট প্রদান করে।
এলসিইউ এর ১৬০ জন সুসজ্জিত সৈন্য এবং ৫৬ জন ক্রু এবং ১৪৫ টন সামরিক সরঞ্জাম সহ ২১৬ জন কর্মীর জন্য জাহাজটির বহন ক্ষমতা রয়েছে।গাড়ির লিফট ক্ষমতা অর্গানাইজেশনের মতো ৬৫ টন ট্যাঙ্ক বা টি -২৭ / ৮০, বা ১৩.৫ টন বিএমপি ইনফ্যান্ট্রি ফাইটিং যানবাহন যেমন ৪৫ টন ট্যাংক রয়েছে।এটি একটি জলবাহী ধনুক ঢালযুক্ত, যা লোডিং এবং যুদ্ধ সরঞ্জাম এবং যানবাহন চলাচল বন্ধ করার জন্য আনলোড করা হয়।
আদিত্য-শ্রেণীর সহায়ক জাহাজ
আদিত্য-শ্রেণীর সহায়ক জাহাজ ভারতীয় নৌবাহিনীর সাথে বর্তমানে সেবা প্রদানের একটি পুনর্বিন্যাস এবং মেরামত জাহাজ।এটি "দীপক শ্রেণী " একটি সংশোধিত পুনঃনির্মান।এই শ্রেণিতে একমাত্র জাহাজ আইএনএস আদিত্য।
ভুয়েল্তা অ্যা কলম্বিয়া
ভুয়েল্তা অ্যা কলম্বিয়া () বার্ষিকভিত্তিতে রাস্তায় অনুষ্ঠিত সাইক্লিং ক্রীড়া প্রতিযোগিতাবিশেষ। কলম্বিয়ার বিভিন্ন অঞ্চলে অনেকগুলো পর্ব পেরিয়ে সাইকেল সহযোগে প্রতিযোগীরা অংশগ্রহণ করে থাকে। কখনো কখনো ভেনেজুয়েলা এবং ইকুয়েডরেও আগস্ট মাসের প্রথম দিনে এ প্রতিযোগিতা অনুষ্ঠিত হয়। কলম্বিয়ান সাইক্লিং ফেডারেশন এ প্রতিযোগিতা আয়োজন করে।
১৯৫১ সালে সর্বপ্রথম ভুয়েল্টা অ্যা কলম্বিয়া অনুষ্ঠিত হয়েছিল। সুদীর্ঘ ১,২৩৩ কিলোমিটার রাস্তায় অনুষ্ঠিত হওয়া এ সাইকেল দৌড় প্রতিযোগিতাকে ১০টি পর্বে বিভক্ত করা হয়েছে। তন্মধ্যে, তিনদিন বিশ্রাম নেয়ার জন্য বরাদ্দ করা হয়। পঁয়ত্রিশজন সাইকেল আরোহী এ ক্রীড়ায় সারিবদ্ধভাবে দণ্ডায়মান থাকেন। তন্মধ্যে ত্রিশজন এ ক্রীড়া শেষ করতে পেরেছিলেন। ভুয়েল্তার প্রথম আসরের চ্যাম্পিয়ন হয়েছিলেন এফরেইন ফোরেরো ত্রিভিনো। তিনি এ ক্রীড়ার সাতটি পর্বে বিজয়ী হন। এ ক্রীড়ার দ্বিতীয় আসরে পর্ব সংখ্যা বৃদ্ধি করে ১৩ করা হয় ও দৈর্ঘ্য ১,৬৭০ কিলোমিটার করা হয়। এটি ১২ থেকে ২৭ জানুয়ারি, ১৯৫২ তারিখে অনুষ্ঠিত হয়েছিল। এ প্রতিযোগিতায় ৬০জন সাইকেল প্রতিযোগী অংশ নেন। তৃতীয় আসরটি প্রথম আসরের অনুরূপ ছিল যাতে ১৫টি পর্ব ছিল ও দূরত্ব ১,৭৫০ কিলোমিটার নির্ধারণ করা হয়।
ঐ বছরগুলোয় প্রতিযোগিতা চলাকালে বেশ কয়েকটি মারাত্মক দূর্ঘটনা ঘটে। এমনিক প্রতিযোগিতাকালীন মৃত্যুর ঘটনাও ঘটেছে। কয়েকজন সাইকেল আরোহী গুরুতর আঘাত পান ও দূর্ঘটনার কারণে তাদের খেলোয়াড়ী জীবনের সমাপ্তি ঘটে। তন্মধ্যে কনরাডো ‘টিটো’ গালো, গিলবার্তো আর্চকানয়, ফেলিপে লিনান ও আর্নেস্তো সান্তানদার অন্যতম। ২০০৫ সালে ভুয়েল্তায় মর্মান্তিক দূর্ঘটনা ঘটে। স্থানীয় বেতার সাংবাদিক আলবার্তো মার্টিনেজ প্রাডের প্রতিযোগিতার সংবাদ সম্প্রচারকালে মৃত্যুবরণ করেন। হোস ফার্নান্দো লোপেজ ও হেক্টর উরেগোকে নিয়ে জীপে চড়ে মার্টিনেজ ভ্রমণ করছিলেন। কালার্কা অভিমূখে লা লিনেয়ার চূড়া থেকে গাড়ীটি বাঁকে এসে নিয়ন্ত্রণ হারিয়ে ফেলে ও গিরিখাতে পড়ে যায়।
বর্তমানে এটি পনের পর্বের ক্রীড়া প্রতিযোগিতা হিসেবে অনুষ্ঠিত হচ্ছে যা সাইকেল ক্রীড়ায় অন্যতম কঠিন ক্রীড়া হিসেবে বিবেচিত। পবর্তসঙ্কুল রাস্তাগুলো ট্যুর ডে ফ্রান্সে ব্যবহার করা রাস্তার চেয়েও শতশত মিটার উঁচু।
২০১০ সালের আসরে ইন্দেপোর্টেস অ্যান্টিওকুইয়া-আইডিয়া-এফএলএ-লটেরিয়া ডে মেডেলিন দলের সার্গিও লুইস হেনাও বিজয়ী হন। তিনি তার দলীয় সঙ্গী অস্কার সেভিলা ও পূর্বেকার বছরের বিজয়ী হোস রুজানোকে পরাজিত করে এ সম্মাননা অর্জন করেন।
সবরমতী জংশন রেল স্টেশন
সবরমতী জংশন পশ্চিম রেল-এর অধীন একটি জংশন স্টেশন এবং ভারতের গুজরাট রাজ্যের প্রধান শহর আহমেদাবাদ থেকে ছয় কিলোমিটার দূরে অবস্থিত একটি জংশন।এটি আহমেদাবাদ -মেহসান রেললাইনের জংশন।মহাত্মা গান্ধীর প্রতিষ্ঠিত সাবর্মি আশ্রমের কাছাকাছি অবস্থিত জন্য রেল স্টেশনটি আরও বিখ্যাত।আহমেদাবাদ থেকে যাত্রা করে সমস্ত ট্রেনের জন্য ব্রডগেজ লাইন এবং মেহসান লাইনের জন্য মিটার-গেজ ট্র্যাক সবরমতী স্টেশনে চলু রয়েছে।মহাত্মা গান্ধীর স্মরণে সবরমতী মিটার গেজ টার্মিযনাসকে এখন গান্ধীগ্রাম নামকরণ করা হয়েছে।যাত্রীবাহী ট্রেনগুলির জন্য সবরমতীতে বিশেষ ইয়ার্ড ব্যবস্থা রয়েছে।শহরের পশ্চিমাঞ্চলীয় সাবরামতি রেলওয়ে স্টেশনটি দিল্লি-প্রাতিষ্ঠানিক ট্রেনের অবতরণ এবং অবসানের জন্য একটি অতিরিক্ত টার্মিনাল হিসাবে উন্নয়নের প্রস্তাব করা হচ্ছে।রেলওয়ে কর্মকর্তারা জানান, সাবরামতী রেলওয়ে স্টেশনকে আহমেদাবাদ রেলওয়ে স্টেশনের একটি বিকল্প স্টেশন হিসেবে গড়ে তোলার পরিকল্পনা করেছে।
আইফা আজীবন সম্মাননা পুরস্কার
আইফা আজীবন সম্মাননা পুরস্কার হল ভারতের চলচ্চিত্রে অবদানের জন্য আন্তর্জাতিক ভারতীয় চলচ্চিত্র একাডেমি প্রদত্ত পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে অবদানের স্বীকৃতি হিসেবে এই পুরস্কার প্রদান করা হয়।
ইসলাম ও গর্ভপাত
গর্ভপাত সম্পর্কে মুসলমানদের দৃষ্টিভঙ্গি হাদিস এবং আইনী ও ধর্মীয় পণ্ডিত ও ভাষ্যকারদের মতামত দ্বারা নির্ধারিত। ইসলামে, গর্ভকাল ৪ মাস পূর্ণ হলেই ভ্রুণটিকে জীবিত আত্মা হিসাবে বিবেচনা করা হয়, এবং এই সময়ের পর গর্ভপাতকে সাধারণভাবে নিষিদ্ধ হিসাবে বিবেচনা করা হয়।
মুসলিম পণ্ডিতদের মতে, ধর্ষণের ফলে গর্ভসঞ্চারজাত শিশুটি বৈধ এবং একে হত্যা করা হলে তা পাপ হিসাবে গণ্য হবে। পন্ডিতগণ এর গর্ভপাত অনুমোদন করেন তখনই যখন ভ্রুণটির বয়স চার মাসেরও কম হয়, অথবা, এটি তার মায়ের জীবন বিপন্ন করে তোলে।
কিছু মুসলিম পন্ডিত যুক্তি দেন যে, নবজাতকের এমন কোন ধরণের অসুস্থতার আশংকা থাকলে যার ফলে পিতামাতার পক্ষে সন্তানের পরিপূর্ণ পরিচর্ষা করা বিশেষভাবে কষ্টসাধ্য হবে, সেক্ষেত্রে গর্ভপাত অনুমোদিত (উদাহরণস্বরূপঃ বিকলাঙ্গতা, মানসিক প্রতিবন্ধকতা ইত্যাদি)।
বহদ্দারহাট ফ্লাইওভার
বহদ্দারহাট ফ্লাইওভার বাংলাদেশের চট্টগ্রামের একটি উড়ালসড়ক, এটি নির্মাণ করা হয়েছে ২০১৩ সালে। ২০১০ সালে প্রধানমন্ত্রী শেখ হাসিনা ভিত্তিপ্রস্তর স্থাপন করেন। এই ফ্লাইওভার নির্মাণকাজ চলাকালীন ২০১২ সালে ডিসেম্বর মাসে একদিকে ফ্লাইওভারের গার্ডার ধসে অনেক শ্রমিক নিহত ও আহত হয়। পরবর্তীতে এর দায়িত্ব সেনাবাহিনীকে অর্পণ করা হয়। এর দৈর্ঘ্য ১ কি.মি এবং এর নির্মাণে মোট ব্যয় ১ কোটি ৫৬ লাখ টাকা। এই ফ্লাইওভারে যুক্ত হচ্ছে র‍্যাম্প। বহদ্দারহাট ফ্লাইওভারের কালুরঘাটমুখী র‍্যাম্প খুলে দেওয়া হয়েছে ২০১৭ সালের ১৫ ই ডিসেম্বর।
শিশুকানন বিদ্যাভবন প্রি-ক্যাডেট স্কুল
শিশুকানন বিদ্যাভবন প্রি-ক্যাডেট স্কুল গাইবান্ধা জেলার গোবিন্দগঞ্জ উপজেলার মহিমাগঞ্জে অবস্থিত একটি বিদ্যালয়। এটি মহিমাগঞ্জ রেলওয়ে ষ্টেশন হতে কয়েক গজ পশ্চিমে রাস্তার ডানপাশে অবস্থিত। বিদ্যালয়টি ২০১১ ইং সালে স্থাপিত হয়। ২০১৭ ইং সালের পরিসংখ্যান অনুযায়ী এই বিদ্যালয়ে ৫ শতাধিক ছাত্র-ছাত্রী অধ্যয়ন করছে। শিশু শ্রেণি হতে ৫ম শ্রেণি পর্যন্ত বিদ্যালয়টিতে পাঠদান চলছিল। ২০১৮ সাল হতে ৬ষ্ঠ শ্রেণিতে পাঠদান ও অন্যান্য কার্যক্রম চালু হয়। ২০ জন শিক্ষক-শিক্ষিকা ২ টি শাখায় পাঠদান করেন।
বিদ্যালয়টির ফেসবুক পেজঃ https://www.facebook.com/BhutaPetniraLaibreri/
বিদ্যালয়টির বৈশিষ্ট্যঃ
○ সিসি ক্যামেরা ও বিশেষ অডিও ডিভাইসের মাধ্যমে সার্বিক ব্যবস্থা তত্ত্বাবধান।
○ ছাত্র/ছাত্রীদের অটো হাজিরা এবং উপস্থিত/অনুপস্থিত শিক্ষার্থীর অভিভাবকদের মোবাইলে এস.এম.এসের মাধ্যমে জানিয়ে দেয়া হয়।
○ ডায়েরির মাধ্যমে পাঠ পর্যালোচনা করা হয়।
○ শ্রেণির পড়া শ্রেণিতেই তৈরি করে দেয়া হয়। তাই আলাদাভাবে কোন প্রাইভেট পড়তে হয় না।
= ২০১৭ ইং সালে প্রাথমিক শিক্ষা সমাপনীতে ২০ জন শিক্ষার্থী গোল্ডেন A+ পেয়েছে। =
কচ্ছ মরুভূমি
কচ্ছ মরুভূমি (হিন্দি ভাষায় कच्छ का रण; "কচ্‌ছ্‌ কা রন্‌") বেশিরভাগই ভারতের গুজরাত রাজ্যে (মূলতঃ কচ্ছ জেলায়) অবস্থিত ও পাকিস্তানের সিন্ধু প্রদেশের অঞ্চলের লবনাক্ত এলাকায় অবস্থিত।এটি দুটি প্রধান অংশে বিভক্ত; বৃহত্তর কচ্ছ মরুভূমি এবং ক্ষুদ্রতর কচ্ছ মরুভূমি।
কচ্ছ মরুভূমি ভারতের গুজরাটের থর মরুভূমি জৈব-ভৌগোলিক এলাকায় ও সিন্ধু প্রদেশের কিছু অংশে অবস্থিত।এটি একটি ঋতুভিত্তিক সমুদ্রপৃষ্ঠ অঞ্চল, রন শব্দ "লবণ মার্শ" অর্থসজ্জা সঙ্গে পর্যায়ক্রমে, স্থল উদ্ভিদ যেখানে বাড়তি উদ্ভিদ বৃদ্ধি।গুজরাটে কচ্ছ এই অঞ্চলটি অবস্থিত একটি জেলার নাম। মরুভূমিটি প্রায় ১০,০০০ বর্গমিটারের বিশাল এলাকা জুড়ে রয়েছে এবং এটি কচ্ছ উপসাগরে এবং দক্ষিণ পাকিস্তানে সিন্ধু নদীটির মোহনা পর্যন্ত বিস্তৃত।রাজ্যের কচ্ছ রণের উত্তর-পূর্ব কোণে লুনি নদী রয়েছে যার উৎপত্তি রাজস্থানে।
সমগ্র ভারত-মালয় অঞ্চলে কচ্ছ মরুভূমিটিই একমাত্র বড় বন্যা ঘূর্ণমান অঞ্চল। 
যে এলাকায় একপাশে মরুভূমি রয়েছে এবং অন্যদিকে সমুদ্র, কচ্ছ মরুভূমিকে বিভিন্ন পরিবেশিত পরিবেশ, যার মধ্যে রয়েছে ম্যানগ্রোভ এবং মরুভূমি উদ্ভিদ। কচ্ছ রন ঘাসভূমি এবং মরুভূমি বন্যপ্রাণীগুলির আবাসস্থল যা এই বিশাল এলাকাগুলির প্রায়ই কঠোর অবস্থার সাথে সামঞ্জস্যপূর্ণ।এগুলির মধ্যে রয়েছে প্রাণীর ও বিপন্ন প্রাণী এবং উদ্ভিদ প্রজাতি।
হোসনে আরা (কবি)
হোসনে আরা (১৯১৬- ৩০ মার্চ ১৯৯৯) বাংলাদেশের একজন জনপ্রিয় সাহিত্যিক যিনি ছড়াকার হিসেবে অধিক জনপ্রিয়। তার লিখিত "সফদর ডাক্তার" কবিতাটি চল্লিশের দশকে ব্যাপক জনপ্রিয়তা অর্জন করে এবং বর্তমানেও জনপ্রিয়। একসময়ে কবিতাটি বাংলাদেশে পাঠ্য হিসেবে বাংলা বইয়ে পঠিত হতো।
কবি হোসনে আরা ১৯১৬ সালে পশ্চিম বঙ্গের চব্বিশ পরগণা জেলার পিয়ারা গ্রামে জন্মগ্রহণ করেন। হোসনে আরার বাবা মুন্সি এবাদুল্লাহ ছিলেন সে সময়কার নামকরা পুথি লেখক। গ্রামে মেয়েদের লেখাপড়ার সুযোগ-সুবিধা না থাকায় হোসনে আরাকে মাত্র সাত বছর বয়সে ঢাকায় চাচা ডক্টর মুহাম্মদ শহীদুল্লাহর বাসায় পাঠানো হয়। চাচার বাসায় পড়ালেখার ব্যবস্থা হয়, তবে পর্দার আড়ালে। পর্দার একপাশে মৌলভি সাহেব আর অন্য পাশে হোসনে আরা এবং তার চাচাত বোনেরা। তখন এভাবেই চলত মেয়েদের লেখাপড়া। এক বছর পরে খবর এলো বাবা অসুস্থ। হোসনে আরাকে ফিরে যেতে হলো গ্রামে। শেষ হয় প্রথাগত শিক্ষার, কিন্তু নিজের চেষ্টা তিনি অব্যাহত।
স্বশিক্ষায় শিক্ষিত হোসনে আরাকে মাত্র চৌদ্দ বছর বয়সে বিয়ে দিয়ে দেওয়া হয় প্রখ্যাত সাহিত্যিক সাংবাদিক মোহাম্মদ মোদাব্বেরের সাথে। পরবর্তীতে বাংলা একাডেমী পুরস্কার ও একুশে পদক পাওয়া এই সাংবাদিক ছিলেন উদার মনের মানুষ। তিনি নিজেও সাহিত্যচর্চা করতেন এবং দৈনিক মিল্লাত পত্রিকার প্রধান সম্পাদকও ছিলেন। হোসনে আরার বিপুল আগ্রহ দেখে স্বামী তাকে পড়াশোনার ব্যাপারে সাহায্য করতেন। হোসনে আরা স্বামীর অনুপ্রেরনায় লিখতে শুরু করলেন।
দৈনিক আজাদের ‘মুকুলের মহফিলে’ হোসনে আরার প্রথম ছড়া প্রকাশিত হয়। এরপর তিনি বিভিন্ন পত্রিকায় ‘হাসি’ ছদ্মনামে নামে প্রচুর ছড়া লেখেন। ১৯৪৯ সালে তার প্রথম ছড়ার বই ‘ফুলঝুরি’ প্রকাশ হয়। কলকাতার ব্যানসন কোম্পানি বইটি প্রকাশ করেছিলেন। বইটি শিশু-কিশোরদের মধ্যে ব্যাপক জনপ্রিয়তা পায়। শিশুদের জন্য তার অন্য বই হলো খেয়াল খুশি, হল্লা, টুংটাং, হট্টোগোল। এ ছাড়া তিনি ‘মিছিল’ নামে একটি কাব্যগ্রন্থ ও ‘আমার কারাবরণ’ নামে রয়েছে একটি স্মৃতিচারণমূলক গ্রন্থ লিখেছেন।
১৯৩২ সালে মাত্র ষোল বছর বয়সে হোসনে আরা ব্রিটিশবিরোধী আন্দোলনে অংশ নিয়েছিলেন। গান্ধিজী ব্রিটিশদের বাংলার মাটি তথা ভারতবর্ষের মাটি থেকে দূরে সরাতে আন্দোলন করছেন। এর ফলশ্রুতিতে ব্রিটিশরা ১৪৪ ধারা জারি করে। হোসনে আরা তখন অসীম সাহসিকতার পরিচয় দিয়ে সব বাঁধা পেরিয়ে মিছিল থেকে ছত্রভংগ হয়ে একাই পতাকা হাতে চলে এলেন কলকাতার গড়ের মাঠের মনুমেন্টের সামনে। ১৪৪ ধারা ভংগ করার অপরাধে তাকে পুলিশ ধরে নিয়ে যায়। ছয়মাসের জেল দেওয়া হয় তাকে। তিনিই প্রথম বাঙালি নারী যিনি আন্দোলন করে জেল খেটেছিলেন।
৫২'র ভাষা আন্দোলনে, বাংলাদেশের মহান মুক্তিযুদ্ধে নিজের অবস্থান থেকে অবদান রাখেন তিনি। একাত্তরে তিনি নিজের হাতে কাপড় বুনে দিতেন মুক্তিযোদ্ধাদের জন্য, রেডক্রসের মাধ্যমে তা পৌঁছে দেয়া হত। অভিনবভাবে তিনি সাহায্য করার চেষ্টা করেছেন যোদ্ধাদের। স্বামী মোদাব্বেরের সংগে মিলে এক বুদ্ধি বের করলেন। কয়েকটা পেনসিল দুই টুকরো করে এক টুকরো রেখে দিতেন নিজের কাছে, অন্য টুকরো থাকত মুক্তিযোদ্ধাদের কাছে। বিপদে পড়লে মুক্তিযোদ্ধারা যদি এই পেন্সিলের টুকরো দেখাতে পারতেন, হোসনে আরা যথাসাধ্য সহযোগিতা করার চেষ্টা করতেন।
হোসনে আরা চার পুত্র ও এক কন্যা নিয়ে ঢাকার মোহাম্মদপুরে বাস করতেন। ৩০ মার্চ ১৯৯৯ সালে তিনি মৃত্যুবরণ করেন।
ছড়াকার হোসনে আরা শিশুসাহিত্যে বিশেষ অবদানের জন্য ১৯৬১ সালে বাংলা একাডেমি ও ১৯৯২ সালে পান শিশু একাডেমি পুরস্কার।
হুয়ান রামোন হিমেনেস
হুয়ান রামোন হিমেনেস (২৩ ডিসেম্বর ১৮৮১ - ২৯ মে ১৯৫৮) ছিলেন একজন স্প্যানিশ কবি ও লেখক যিনি ১৯৫৬ সালে সাহিত্যে নোবেল পুরস্কার লাভ করেন যা ছিল স্প্যানিশ ভাষার উচ্চ আকাঙ্খার গঠন ও শিল্পী বিশুদ্ধতা। আধুনিক কবিতায় তার সবচেয়ে বড় অবদান ছিল তার ফ্রান্সের ধারণার উপর ‘পিওর পোয়েট্রি’।
ফিলিপ নোয়েল-বেকার
ফিলিপ জন নোয়েল-বেকাল বা বেরন নোয়েল-বেকার (১ নভেম্বর ১৮৮৯ - ৮ অক্টোবর ১৯৮২) ছিলেন একজন ব্রিটিশ রাজনীতিক, কূটনীতিজ্ঞ, একাডেমিক, অসামান্য অপেশাদার অ্যাথলেট এবং নিরস্ত্রীকরণের প্রখ্যাত প্রচারক। ১৯২০ সালের গ্রীষ্মকালীন অলিম্পিকের ব্রিটিশ পতাকা বহন করেন এবং সিলভার মেডেল জয় করেন এছাড়াও ১৯৫৯ সালে তিনি শান্তিতে নোবেল পুরস্কার অর্জন করেন।
মধুমাধবী
মধুমাধবী হল আরোহী কাষ্ঠল লতা (গুল্ম) জাতীয় একধরণের ফুলেল উদ্ভিদ। এর বৈজ্ঞানিক নাম stixis suaveolens। পরিবার Capparidaceae। ভারতের আসাম অঞ্চলে এটি মধুমালতী নামে পরিচিত।
বাংলাদেশে মধুমালতী নামে কাষ্ঠল লতা থাকায় অধ্যাপক দ্বিজেন শর্মার সম্মতিক্রমে উদ্ভিদটির নামকরণ করা হয়েছে মধুমাধবী।
মধুমাধবী ঘন জঙ্গল, খোলা বন, পাহাড়ের পাদদেশে জন্মে। অতীতে বাংলাদেশে মধুমাধবী সহজলভ্য হলেও বর্তমানে এটি বিপন্ন উদ্ভিদ হিসেবে বিবেচিত। এই ফুলেল উদ্ভিদটি বর্তমানে শুধুমাত্র মৌলভীবাজার, পার্বত্য চট্টগ্রামের বনে টিকে আছে। বাংলাদেশ ছাড়াও এটি ভারতের সিকিম, আসাম, অরুণাচল, ত্রিপুরা ও মেঘালয়ে জন্মে থাকে। দেশটিতে প্রায় ১৫০০ মিটার উচ্চতায় এদের দেখা মেলে। এছাড়াও নেপাল, ভুটান, চীন, লাওস, থাইল্যান্ড, ভিয়েতনাম ও মিয়ানমারের বনে এদের দেখতে পাওয়া যায়।
গুল্ম বা কাষ্ঠল লতা জাতীয় এই গাছটি প্রায় ১৫ মিটার লম্বা হয়। ফুল ফোটার মৌসুম মার্চ থেকে মে পর্যন্ত এবং আগস্ট-অক্টোবরেও গাছে ফুল থাকে। ফুল ছোট আকৃতির হয়, এতে ৫-৬টি পাপড়ি থাকে। ফুল হালকা হলুদ বর্ণের ও সুগন্ধি। ফল পাকলে কমলা রং ধারণ করে। ভারতের আদিবাসীরা এটির ফল খায়।
বীজ থেকে নতুন চারা গজানোর মাধ্যমে বংশবিস্তার ঘটে। এটি বর্তমানে বিপন্ন উদ্ভিদ। তাই বনের পরিবেশে টিকিয়ে রাখার পাশাপাশি এক্স-সিটু কনজারভেশন প্রক্রিয়ার মাধ্যমে একে টিকিয়ে রাখা যেতে পারে। এছাড়া বাড়ির বাগানে, উদ্ভিদ উদ্যানে রোপণ করার মাধ্যমে গাছটি ক্রমবর্ধমান বিলুপ্তির হাত থেকে রক্ষা পেতে পারে।
শেখ লুতফর রহমান
শেখ লুতফর রহমান (ভিন্ন বানানেঃ শেখ লুৎফর রহমান) হলেন বাংলাদেশের একজন প্রখ্যাত গণসংগীতশিল্পি ও সুরকার। একুশের প্রথম গানটির সুরকার তিনি। “জনতার সংগ্রাম চলবেই” শিরোনামে গাওয়া তার গানটি এদেশের মুক্তি সংগ্রামের এক অনবদ্য সৃষ্টি।
শেখ লুতফর রহমানের জন্ম ১৯২১ (মতান্তরেঃ ১৯২২) সালের ২৮ ফেব্রুয়ারি সাতক্ষীরা জেলায়।
তিনি রেডিও পাকিস্তান-এ চাকুরী করতেন।
৫২'র ভাষা আন্দোলনের প্রথম গানটিতে তিনি সুরারোপ করেন। অধ্যাপক আনিসুল হক চৌধুরীর লেখা এই গানটি প্রথম চরণগুলো হলোঃ
শোনেন হুজুর
বাঘের জাত এই বাঙালেরা
জান দিতে ডরায় না তারা
তাদের দাবি বাংলা ভাষা
আদায় করে নেবে ভাই।
সংগীতে বিশেষ অবদানের জন্য তিনি ১৯৭৯ সালে একুশে পদক লাভ করেন।
শনপাট
শনপাট (বৈজ্ঞানিক নাম: "Crotalaria juncea") (ইংরেজি: brown hemp, Indian hemp, Madras hemp, or sunn hemp,) হচ্ছে Fabaceae পরিবারের "Crotalaria" গণের একটি ফসল।
এই গাছের উচ্চতা ১-৩ মিটার পর্যন্ত। ফুলের রং হলুদ এবং পাতা সবুজ ও চিকন। এটি ডালজাতিয় ফসল। এটি প্রাকৃতিক ফাইবারের উৎস। এটি দিয়ে মাছ ধরা জাল, দড়ি এবং আরো প্রয়োজনীয় বস্তু তৈরিতে ব্যবহৃত হয়। কৃষক গাছপালাগুলিতে পুষ্টি উপাদানের জন্য এ গাছ ব্যবহার করা হয়।
এ গাছের জন্য বেশি উর্বর মাটির দরকার হয় না।
এর উৎপত্তিটি অনিশ্চিত, কিন্তু ভারত ও পাকিস্তান স্থানীয় বলে মনে করা হয়। এখন সমগ্র ভারত জুড়ে চাষ করা হয় । বাংলাদেশ, পাকিস্তান, উগান্ডা এবং ব্রাজিল প্রভৃতি দেশে জন্মে থাকে।
পূর্ব কলকাতা
পূর্ব কলকাতা ভারতের কলকাতা শহরের পূর্বাঞ্চলীয় অঞ্চলগুলি উল্লেখ করে।এই এলাকার মধ্যে সল্ট লেক সিটি, নিউ টাউন, ভিআইপি নগর, মেট্রোপলিটান টাউনশিপ, ইস্ট কলকাতা টাউনশিপ, অজয়নগর, সন্দেশপুর, মুকুন্দপুর এবং বৈষ্ণবঘাটা-পাটুলি টাউনশিপ, চক গারিয়া ও নিউ গড়িয়া মত গড়িয়ার কিছু অংশ অন্তর্ভুক্ত।পূর্ব কলকাতার উত্তর অংশটি সল্টলেক সিটি ও নিউ টাউন শহরের দ্বারা গঠিত।এই অঞ্চলকে লবণ হ্রদ এবং ভাল পরিকল্পিত আবাসিক এলাকা দ্বারা চিহ্নিত করা হয়।শহরের এই অংশটি ব্লক দ্বারা বিভক্ত এবং অঞ্চলের বেশির ভাগ অংশে পর্যটন আকর্ষণ রয়েছে।
এই এলাকার প্রধান সড়ক পরিবহনের হল রাস্তাটি ইস্টর্না মেট্রোপলিটন বাইপাস যাউত্তরে ভিআইপি রোড থেকে শুরু হয়ে দক্ষিণে গড়িয়া পর্যন্ত বিস্তৃত।মেট্রো রেলপথের পূর্ব কলকাতার দক্ষিণাংশের মাঝামাঝি অংশে বৈষ্ণবঘাটা-পাটুলি এবং নিউ গড়িয়ায় স্টেশনে স্থাপিত।
পূর্ব কলকাতায় পাঁচটি প্রধান শহর রয়েছে যা এই অঞ্চলের বৃহৎ অংশ।এইগুলি নিম্নরূপঃ
তথ্য প্রযুক্তি কেন্দ্রটি উল্লেখযোগ্য আইটি /আইটিইএস ভারতীয় এবং বহুজাতিক কোম্পানিগুলির কেন্দ্র।সল্ট লেক সিটি এলাকায় প্রায় ১.২ লক্ষ লোক নিযুক্ত রয়েছে।
ভারতীয় উদ্ভিদ সর্বেক্ষণ
ভারতীয় উদ্ভিদ সর্বেক্ষণ (ইংরেজি: Botanical Survey of India (BSI)) হল ১৮৯০ সালে ভারতীয় সাম্রাজ্যের উদ্ভিদ সম্পদের সমীক্ষার উদ্দেশ্যে ভারত সরকার কর্তৃক প্রতিষ্ঠিত একটি সংস্থা।
ব্রিটিশ ইস্ট ইন্ডিয়া কোম্পানি উদ্ভিদ সম্পদ সম্পর্কে জ্ঞান অর্জন ও স্থানীয় সরকারগুলির অধীনে পরীক্ষানিরীক্ষা করার জন্য শিবপুর, পুণে, সাহারানপুর ও মাদ্রাজে উদ্ভিদ উদ্যান স্থাপন করেছিল। সাহারানপুর উদ্ভিদ উদ্যানটি অবশ্য ১৭৫০ সালের আগেই স্থাপিত হয়। ১৮১৭ সালে ঔষধি গুল্ম উৎপাদনের জন্য কোম্পানি এটি অধিগ্রহণ করে। ১৮৯০ সালের ১৩ ফেব্রুয়ারি জর্জ কিং-এর নির্দেশনায় আনুষ্ঠানিকভাবে বটানিক্যাল সার্ভে প্রতিষ্ঠিত হয়। জর্জ কিং ১৮৭১ সাল থেকে রয়্যাল বটানিক গার্ডেনের সুপারিন্টেনডেন্ট ছিলেন। তিনিই প্রথম বিএসআই-এর এক্স-অফিসিও ডিরেক্টর হন। ক্যালকাটা গার্ডেনটি ছিল বিএসআই-এর সদর দফতর এবং বাংলা, আসাম, উত্তর পূর্ব, ব্রহ্মদেশ এবং আন্দামান ও নিকোবর দ্বীপপুঞ্জের দায়িত্ব এই সংস্থার হাতে ন্যস্ত ছিল।
বর্তমানে ভারতীয় উদ্ভিদ সর্বেক্ষণের কাজকর্ম সারা ভারতে প্রসারিত হয়েছে। দেরাদুন, যোধপুর, পুণে, কোয়েম্বাটোর, হায়দ্রাবাদ, পোর্ট ব্লেয়ার, শিলং, ইটানগর, গ্যাংটক ও এলাহাবাদে এই সংস্থার আঞ্চলিক কেন্দ্র অবস্থিত। নয়ডায় একটি নতুন ভারতীয় প্রজাতন্ত্রের উদ্ভিদ উদ্যান গড়ে উঠেছে। কলকাতা (হাওড়া) কেন্দ্রে পাঁচটি ইউনিট রয়েছে।
আলসেস্টিস
আলসেস্টিস হল একটি গ্রিক পৌরাণিক চরিত্র যে একজন রাজকুমারী ছিল । স্বামী অ্যাডমেটাসের প্রতি গভীর ভালবাসার জন্য সে বিখ্যাত । ইউরিপিডিস তাঁর ট্র্যাজেডি নাটক আলসেস্টিস এর মাধ্যমে এর গল্পকে বিখ্যাত করে তোলেন ।
আলসেস্টিস ছিল রাজা পেলিয়াসের কন্যা । তার স্বামীর নাম ছিল অ্যাডমেটাস যার সাহায্যে সে ইউমেলুস নামে এক পুত্র ও প্রিমেলে নামে এক কন্যা উৎপাদন করে ।
আলসেস্টিস যৌবনে পদার্পণ করলে অনেক পাণিপ্রার্থী তার পিতা রাজা পেলিয়াসের কাছে উপস্থিত হয় । যে ব্যক্তি রথের সাথে সবার আগে একটা সিংহ আর একটা শূকর যুক্ত করতে পারবে সে আলসেস্টিসকে পাবে এমন শর্ত ধার্য করা হয় । অ্যাডমেটাস তার বন্ধু দেবতা অ্যাপোলোর সাহায্যে এই দুঃসাধ্য কাজ সম্পন্ন করে । কিন্তু বিবাহের পরে দেবী আর্তেমিসের কাছে বলি উৎসর্গ করতে ভুলে যাওয়ায় নিজের বিছানা সাপে ঢাকা অবস্থায় পায় । পুনরায় অ্যাপোলো তাকে সাহায্য করেন । তিনি নিয়তিকে মাতাল করে এই সংবাদ আনেন যে, কেউ যদি অ্যাডমেটাস এর পরিবর্তে মরতে রাজি হয় তবে অ্যাডামেটাস রক্ষা পাবে । কেউ রাজি না হওয়ায় আলসেস্টিস এগেয়ে আসে । তবে হারকিউলেস অ্যাডমেটাসের পূর্ব সমাদরের প্রতিদান স্বরূপ আলসেস্টিসকে শীঘ্রই পাতালপুরী থেকে উদ্ধার করে আনেন ।
শামছুল হক ভূঁইয়া
ড. শামছুল হক ভূঁইয়া (১ জুলাই ১৯৪৮) একজন বাংলাদেশী রাজনীতিবিদ। তিনি চাঁদপুর-৪ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। তিনি বাংলাদেশ আওয়ামী লীগের একজন রাজনীতিবিদ।
শামছুল হক ভূঁইয়ার পৈতৃক বাড়ি চাঁদপুর জেলার ফরিদগঞ্জ উপজেলার কাউনিয়া গ্রামে। তার পিতার নাম মোঃ হাসমত উল্ল্যাহ এবং মায়ের নাম হাজেরা বেগম। তিনি স্নাতকোত্তর ডিগ্রি অর্জন করেছেন।
পেশায় ব্যবসায়ী শামছুল হক ভূঁইয়া রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
বাদশা মিয়া (বীর প্রতীক)
বাদশা মিয়া (জন্ম: অজানা - মৃত্যু: ১৩ আগস্ট, ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
বাদশা মিয়ার জন্ম লক্ষ্মীপুর জেলার সদর উপজেলার আলাদাদপুর গ্রামে। তাঁর বাবার নাম মফিজ উদ্দীন এবং মায়ের নাম আক্তারুননেছা। চার ভাই দুই বোনের মধ্যে তিনি ছিলেন তৃতীয়।
পাকিস্তান সেনাবাহিনীর ইস্টবেঙ্গল রেজিমেন্টে চাকরি করতেন বাদশা মিয়া। মুক্তিযুদ্ধের আগে বিয়ে করেন তিনি। কিছুদিন পর শুরু হয় মুক্তিযুদ্ধ। তিনি মুক্তিযুদ্ধে যোগ দেন। স্বাধীনতার পর ১০ ইস্টবেঙ্গল রেজিমেন্টকে রাজশাহী এলাকায় চরমপন্থী দমন অভিযানে পাঠানো হয়। বাগমারায় চরমপন্থীদের সঙ্গে এক যুদ্ধে বাদশা মিয়া গুরুতর আহত হন। চিকিৎসাধীন অবস্থায় তিনি মারা যান। তাঁকে সমাহিত করা হয় গ্রামের পারিবারিক কবরস্থানে। তাঁর কোনো ছেলেমেয়ে ছিল না। বাদশা মিয়া প্রতিরোধযুদ্ধ শেষে যুদ্ধ করেন ২ নম্বর সেক্টরের গঙ্গাসাগর সাব-সেক্টরে। পরে নিয়মিত মুক্তিবাহিনীর পুনর্গঠিত ১০ ইস্ট বেঙ্গল রেজিমেন্টে তাঁকে অন্তর্ভুক্ত করা হয়। তখন ফেনীর বিলোনিয়া, সলিয়ারদীঘি, পরশুরামসহ আরও কয়েকটি স্থানে তিনি সাহসিকতার সঙ্গে যুদ্ধ করেন।
ফেনী জেলার পরশুরাম বিলোনিয়া সীমান্তের কাছাকাছি অবস্থিত। জেলা সদর থেকে মির্জানগর রেলপথের পূর্ব পাশেই ছিল পরশুরাম। ১৯৭১ সালে এখানে ছিল পাকিস্তানি সেনাবাহিনীর শক্ত একটি ঘাঁটি। নভেম্বর মাসের প্রথম দিকে নিয়মিত মুক্তিবাহিনীর ১০ ইস্ট বেঙ্গল রেজিমেন্ট বিলোনিয়া ও পরশুরামে আক্রমণ করে। কয়েক দিন ধরে এখানে যুদ্ধ চলে। বাদশা মিয়া এ যুদ্ধে যথেষ্ট সাহস ও বীরত্ব দেখান। মুক্তিবাহিনীর প্রবল আক্রমণে পরশুরাম থেকে পালিয়ে যাওয়ার সময় বেশির ভাগ পাকিস্তানি সেনা মুক্তিযোদ্ধাদের হাতে নিহত হয়। ৯-১০ নভেম্বর পরশুরাম মুক্তিবাহিনীর দখলে চলে আসে। যুদ্ধ শেষে পাকিস্তানিদের পরিত্যক্ত ঘাঁটিতে গিয়ে দেখা যায়, চারদিকে বিক্ষিপ্ত অবস্থায় পড়ে আছে অসংখ্য লাশ। ধানখেত, বাংকার, খালের পানি—কোথাও খালি নেই। যারা আহত হয়ে পালাতে চেয়েছিল, তারা অসমর্থতার জন্য পালাতে পারেনি। অসহায়ভাবে কাতরাচ্ছে বাঁচার আশায়। মুক্তিযোদ্ধারা তাদের বাঁচানোর চেষ্টা করে। কিন্তু বেশির ভাগই পরে মারা যায়। তিন-চারজন বেঁচে থাকে। অক্ষত অবস্থায় কয়েকজনকে মুক্তিযোদ্ধারা বন্দী করেন। এ যুদ্ধের পর ফেনী এলাকায় অবস্থানরত পাকিস্তানি সেনাদের মনোবল একেবারে ভেঙে পড়ে।